Feb 13,2019
స్తబ్దతలో పారిశ్రామికోత్పత్తి
న్యూఢిల్లీ: గనులు, తయారీ రంగం అత్యంత పేలవమైన ప్రదర్శన కనబర్చడంతో 2018 డిసెంబర్‌లో పారిశ్రామిక ఉత్పత్తి సూచీ (ఐఐపీి) స్తబ్దతను ఎదుర్కొంది. ఈ నెలలో ఐఐపీ 2.4 శాతం పెరుగుదలను మాత్రమే నమోదు చేసిందని కేంద్ర గణంకాల శాఖ (సిఎస్‌ఒ) మంగళవారం వెల్లడించింది. 2018 నవంబర్‌ పారిశ్రామికోత్పత్తి సూచీని 0.5 శాతం నుంచి 0.3 శాతానికి సవరించింది. 2018-19 ఏప్రిల్‌ నుంచి డిసెంబర్‌తో ముగిసిన కాలంలో పారిశ్రామిక ఉత్పత్తి సూచీ 4.6 శాతం వృద్ధిని నమోదు చేసింది. ఇంతక్రితం ఆర్ధిక సంవత్సరం ఇదే కాలంలో 3.7 శాతం పెరుగుదల ఉంది. మొత్తం పారిశ్రామిక ఉత్పత్తిలో తయారీ రంగం 77.63 శాతం వాటా కలిగి ఉంది. క్రితం డిసెంబర్‌లో ఈ రంగం అత్యంత పేలవమైన 2.7 శాతం పెరుగుదలను మాత్రమే నమోదు చేసింది. ఇంతక్రితం ఏడాది ఇదే మాసంలో 8.7 శాతం వృద్ధిని సాధించింది. ఇదే సమయంలో గనుల రంగం 1.2 శాతం వృద్ధిని నమోదు చేయగా.. 2018 డిసెంబర్‌లో 1 శాతానికి పడిపోయింది.
మీ స్నేహితులకు రికమెండ్ చెయ్యండి